JohanHeinsen/ENO huggingface dataset:
Viborger Samler, 1846-01-10
Den af Senatet i Washington udvalgte Comitte for at afgive Betænkning over Præsident Polks Andragende om Oregongebetet bestaaer af 5 Medlemmer, af hvilke Formanden (Allen) - fra Staden Ohio - stemmer for ubetinget Occupation af Oregongebetet, og det andet Medlem (General Cass, der som Fristaternes Gesandt i Paris vakte Sensation ved sit paafaldende Forhold i Spørgsmaalet om Gjennemsøgningsretten) er en erklæret Modstander af England. Kun eet af Comitemedlemmerne hører til Whigpartiet. Den af Repræsentanternes Huus valgte Comite for de udenlandske Anliggender tæller ni Medlemmer, nemlig 8 Medlemmer af det democratiske Parti og kun et Whigmedlem. Denne Sammensætning, der aabenbart viser det democratiske Parties Overvægt i Kongressen har i høi Grad vakt Londonerjournalernes Opmærksomhed, og endog den ministerielle Journal the Standard troer under disse Forhold at burde forberede den engelske Nation paa Muligheden af en Krig med de nordamericanske Fristater. "Da Udnævnelsen af disse Comiteer, skriver den, er en veloverveiet Handling af Legislaturens tvende Grene, saa tør man ikke smigre sig med det Haab at disse ville lægge Hindringer iveien for Præsident Polks extreme Planer. Den lidet aabne Adfærd, der er udviist i Forhandlingerne om Oregonspørgsmaalet, ligesom og den anmassende Paastand at ingen europæisk Nation har Ret til at indblande sig i det americanske Fastlands Anliggender, hvorved der med andre Ord anvises det americanske Continent en Stilling udenfor den af alle civiliserede Nationer anerkjendte Folkerets Skranker, har endog givet de Statsborgere, der af Princip bekæmpe Krigen, den stærkeste Overbeviisning om at en ufortøvet energisk Optræden er uundgaaelig, hvilke Følgerne end maatte vorde. Man stoler imidlertid med fast Tillid derpaa at vore Ministre er ville lade sig inddysse ved Forsikkringer og Underhandlinger, der maatte gives og aabnes blot for at vinde Tid, og man er i Almindelighed af den Mening, at man ikke tør indlade sig paa nogetsomhelst Forlig, der vilde lade Døren aaben for en senere udbrydende Strid angaaende Grændselinierne." (De nyeste Privatefterretninger og Journaler fra den store Handelstad Nework af 15de Decbr. melde imidlertid at der endnu er grundet Haabom Fredens Opretholdelse, og flere Journaler paastaae, endog at selve Polk skal have foreslaaet nye Underhandlinger, der skulle bevæge sig paa en ny Basis efter de af Polk udkastede Jnstructioner.)
Viborger Samler, 1846-01-10
London, den 2den Jan. Det nye Ministerium Peel er efter Standard sammensat saaledes: Sir. Robert Peel, første Skatkammerlord; Sr. J. Graham, Jndenrigsminister; Lord Lyndhurst, Lordcantsler; Hertugen af Buccleuch, Geheimeraadspræsident; Hertugen af Wellington, Overbefalingsmand over Hæren; Greven af Aberdeen, Minister for det udenlandske Departement; Greve af Haddington, Storseglbevarer, Greven af Ripon, Præsident i Bureauet for de ostindiske Anliggender; H. Goulburn, Skatkammer cantsler, Lord Granville Sommerset, Cantsler for Hertugdømmet Lancaster; Grev Lincoln, første Commissair for Forstdepartementet; S. Herbert, Krigssecretair, Grev Dalhousie, Præsident for Handelsdepartementet; Grev Ellenborough, første Admiralitetslord; Grev af St. Germans, Generalpostmester og W. Gladsione, Colonialminister.
Viborger Samler, 1846-01-10
J Aylesbury og Chichester ere afholdte betydelige Forsamlinger af Agriculturister, der stemmer for Kornlovenes Opretholdelse. De ivrige Landaristocrater - Hertugen, af Buckingham og Hertugen af Richmond - havde Forsædet. Det er ikke uden Betydning, at disse ved deres Jndflydelse paa Grundbesidderne bekiendte Mænd have stillet sig i Spidsen for det stærke Parti, der forlanger Kornlovenes Opretholdelse. Hertugen af Richmond yttrede sin Utilfredshed med Sir Rob. Peels Forhold, hvilket han betegnede som Forræderi. Lignende, ja endog mere bittre Domme findes i de i Journalerne indrykkede Taler, holdte af de ivrige Forfegtere af Kornlovene.
Viborger Samler, 1846-01-10
Frankerig. Paris, den 1ste Januar. Erkebiskoppen af Paris, ledsaget af sit Stifts Geistlighed, har bragt Kongen og den kongelige Familie sin Lykønskning. - Wiener-Cabinettet skal have foreslaaet alle europæieske Magter at erklære enhver Ødelæggelse af Jernbanerne i Tilfælde af en Krig for et Brud imod Folkeretten. Man taler om at de sidste parlementariske Seire have givet Ministeriet Mod til at forelægge Kammeret Dotationsloven.
Viborger Samler, 1846-01-10
Jndenlandske Efterretninger.
Viborger Samler, 1846-01-10
Kjøbenhavn. Den 5te Januar afholdtes det første Bestyrelsesmøde i Creditforeningssagen, til hvilken den provisoriske Bestyrelse, (som efter Selveier Clausens Udelukkelse bestaaer af dHrr. Grev Knuth, Hofjægermester Scavenius, Etatsraad Estrup, Justitsraad Fielstrup og Lector Bergsøe), havde indbudt 27 Godseiere, som ved Randers Landbomøde sluttede sig til dens Jndbydelse til en Creditforenings Oprettelse. Til Dirigent og Formand for den provisoriske Bestyrelse valgtes ved Stemmefleerhed Lector Bergsøe. Resultatet af disse Møder, som dagligen ville blive fortsatte saalænge til Sagens foreløbige Behandling er sluttet, skulle i sin blive meddeelte. (Brl. Td.)
Viborger Samler, 1846-01-10
Grosserer Nathanson er fra Nytaar fratraadt Handels tidendens Redaction, hvilken er overtaget af Hr. W. A. Schlegel. Slægtningene af en den 15de Novbr. f. A. i Sverabøja ombord i det danske Skib Kongen af Danmark afgaaet Matros Jens Larsen Munck, anmodes om at melde sig paa Kjøbenhavns Raadstues 1ste Secretariat.
Viborger Samler, 1846-01-10
Ved Overretten er den 13aarige Arrestant Jens Corneliussen, der actioneredes for at have dræbt sin Fader, og hans Moder Ane Marie Rasmussen, der actioneredes for at have forledet til Mordet, frikiendte, dog imod at erlægge Sagens Omkostninger. Det oplystes nemlig under Sagen, at Jens Corneliussen havde forgrebet sig paa sin Fader, fordi denne voldeligen havde overfaldet Moderen og var nærved at qvæle hende, uden at det i mindste Maade havde været Sønnens Hensigt at skille Faderen ved Livet. Den dræbte Mand var Parcellist af Grønholt Overdrev under Kronborg Amt.
Viborger Samler, 1846-01-10
Ved en af Slagterlauget nylig afholdt Forsamling, hvorved det gik meget muntert til, blev en Sang afsungen, hvori forekom følgende Linier: "Lad Bønnen ikke være halv, Gid Folk saameget voxe, At hver, som nød ifjor en Kalv, Jaar skal hale en Oxe!"¬
Viborger Samler, 1846-01-10
J en nylig til Rom indtruffen dansk Mands Skildring, af St. Peterskirken fortæller han, at Hovedalteret, der er anbragt saa at sige midt i Kirken, omtrent har samme Høide som Rundetaarn.
Viborger Samler, 1846-01-10
Odense, den 6te Januar. J Løverdags døde i det herværende Hospital et 66-aarigt Fruentimmer, hvis Fornavn var Mette Marie; hun var født i Brendekilde heri Fyen og blev idag begravet her i Odense med de simple Ceremonier, der altid saa hyggeligt følge med de Fattiges Begravelser. Hun havde efter en Broder arvet 800 Rbd. og derfor kjøbt sig ind i Hospitalet. Spørger Du, Danmark, hvem Mette Maries Broder var, saa svare vi, "det var den afdøde, verdensberømte Professor Rask !"(Hp. Av.)
Viborger Samler, 1846-01-10
Told- og Consumtionsindtægterne i Odense i 1844 have været c. 155,000 Rbd.; efter Odense kommer Randers, Aarhuus, Aalborg og Helsingøer, hvor Jndtægten allevegne har været over 100,000 Rbd. Middeltallet af nævnte Jndtægter i Viborg i Trienniet 1836–38 androg 13,328 Rbd.; i 1842 beløb Jndtægten: 21,646, i 1843: 27,661 og i 1844. 28,646 Rbd. Det samme Forhold viser sig ogsaa med Skive, hvor Middeltallet i 1836–38 var 4,048 Rbd., i 1842: 9005, i 1843. 9,934 og i 1844. 10,239 Rbd.; ligesaa med Holstebroe, hvor Middeltallet i 183638 androg 6,092 Rbd., i 1842: 9,924, i 1843. 11,935 og i 1844. 14,583 Rbd. J seb. Wochenbl." læses Følgende: En Vexeleer, i Altona sendte for kort Tid siden en Aften en paalidelig Mand til Hamborg med en betydelig Sum. Han satte sig med sine Pengeposer ind i en Droschke. Underveis mærkede han pludselig, at en Pengepose vilde glide bort under Fødderne paa ham. Da han nøiere saae efter, gjorde han den sørgelige Opdagelse, at en Pung med 500 Specier allerede var smuttet bort gjennem den raadne Bund i Droschsen. Al Søgen var forgiæves. De anstillede Efterforskninger have hidtil kun ført til saameget, at en Pige havde fundet Pengeposen paa Veien, men da hun ikke godt selv kunde løfte den, kom en Ubekjendt hende til Hjælp, tog Pungen op og løb hurtigt sin Vei dermed. J Veile Avis læses følgende Tilbageblik paa 1845 eller: "Jammer i Jubelen, (frit efter itzehoer Ugeblad); Tivoliskovor og Tivoliplaster, Tivolifrakker og Tivolisokker, Tivolisvovlstikker og Tivolilak, Tivoliactionairpantalons. Tivolischuurbart og Tivolilokker, Tivolikraftprøvehaandtag og HammerTivoliactietegningsstahei, Tivolitatte, Pariser Facons, Tivoltjubel og Tivolisammer, Tivolipiber og Tivoliqvaster, Alt har vi faaet – kun Udbyttet ei, Tivolirutschbaneprimatobak, Den gamle bekiendte Grev Han er fortiden ansat ved Theatret i Altona; han er endnu ligesaa stor en Enthusiast for Theatervæsenet, som han altid har været. Forleden hørte man ham sige: "Jeg har kun en eneste Ting at bede Gud om, og det er, at han vil forunde mig den Naade, at døe paa Theatret."
Viborger Samler, 1846-01-10
En Clericadvocatus" har i Ribe Stiftstidende af 27de Decbr. fremsat følgende vigtige kirkelige Spørgsmaal: "Kan det kaldes forsvarligt, kan det være overeenstemmende med den Eed, geistlige Mænd have svaret, at Præster med Ligegyldighed tie til, naar en vis Præst ligesom giør et Haandværk eller en Næringsvei af at antage andetsteds afviste Confirmander, og, uagtet deres store Uvidenhed, at confirmere Samme, eller at copulere Folk, der med utilstrækkelige Attester komme løbende fra alle Verdens Kanter og ikke hos nogen anden Autoritet have kunnet opnaae deres Hensigter, Gjør ikke den, der tier til Sligt, sig skyldig i Lovens Overtrædelse - Og kan man ikke med Føie sige, at Den, der kunde have forhindret, enten at en aldeles Uvidende confirmeredes, eller at en Mands Kone hemmeligen indgaaer Ægteskab med en anden Kones Mand, ved Undladelse af sin Pligt har handlet ligesaa uforsvarligt, som hiin Jesuit?"De tvende Drenge fra Landsbyen Taanum, der druknede ved at slippe igjennem Jsen paa Nørreaae, vare Sønner af Huusmand Niels Møller og Veiassistent J. P. Jæger, den ene 9, den anden 10 Aar gl. Sidstnævntes Søn blev et Offer for hans Beredvillighed ved at ville frelse Huusmandens Søn, der først var sluppet i. Begges Liig ere siden fundne. (Rd. Av.)
Viborger Samler, 1846-01-10
Viborg. Den fra Raadhuusarresten Natten til Torsdag undvegne Arrestant, blev heldigviis allerede Torsdag Aften paagreben i en Kjøbmands Udhuus her i Byen, hvor han havde skjult sig i noget derværende Halm. Hos den samme Kjøbmand har bemeldte Arrestant tidligere forøvet Jndbrud tvende Gange, og hvorfor han netop sidder arresteret og afventer Høiesteretsdom. Ved Overretten er han idømt 7 Aars Tugthuusstraf. Efter al Sandsynlighed er det ham der har havt den Dristighed at aflægge en Visit paa Stiftamts-Contoiret, hvor der netop Torsdag Nat skal være bleven bemærket en Person, men som efter Tiltale af en i Sideværelset liggende Herre strax havde bortfjernet sig.
Viborger Samler, 1846-01-10
Ved den her forleden af nogle Dilettanter givne Forestilling til Fordeel for Huusarme, indkom Netto 53 Rbd. 16 s., der er bleven uddeelt til 32 Jndivider.
Viborger Samler, 1846-01-10
Udnævnelser. Under 5te d. M. har Hs. Majestæt allernaadigst udnævnt Auscultant ved de slesvigske Overdicasterier C. P. O. Acker mann til virkelig Cancellisecretair og til 2den Secretair ved den slesvig-holsteen lauenborgske Overappellationsret. Under f. D. har Hs. M. allernaadigst udnævnt Forstrandidat og Landmaaler C. G. H. J. Fangel til Jagtjunker.
Viborger Samler, 1846-01-10
Efterretning om ledige geistlige Embeder. 1. Rye Sognekald i Aalborg Stift, gl. Angivelse 180 Rd., har nu følgende Jndtægter: 1) Tienden udgjør, størstedeels efter confirmeret Forening, 39 Tdr. Rug, 16 Tdr. Byg, 6 2/3 Tdr. Havre og 92 Rbd. 2) Smaarente 3 Lk Smør, 2 s. Ost, 16 Snese Æg og 14 Par Kyllinger. 3) Offer og Accidentser 165 Rbd. 4) Refusion 66 Rbd. 4 Mk. 5) Aarlig Rente af en Kaldet tilhørende Capital 29 Rbd. 6) Af en Græsningslod haves aarlig 2 Rbd. Præstegaarden staaer for Hartkorn efter den nye Matrikul 3 Tdr. 7 Skpr. 1 Fdkr. 2 Alb. Tørveskær haves i Overflødighed, men langt fraliggende. Den ene Sjettedeel af Bankhæftelsen er indfriet med 65 Rbd. 46 s. af Kaldets Midler. Præstegaardens Jndløsningssum er 300 Rbd. Skatter og andre Afgivter samt Landemodserpenser c. 62 Rbd.
Viborger Samler, 1846-01-10
2. Embedet som residerende Capellan ved Frue Menighed i Kjøbstaden Aarhuus, og det dermed forbundne Aaby Sognekald i Aarhuus Stift. Dette Embede, der er ansat til 180 Rd., har følgende Jndtægter: A. Sognekaldet for Aaby Menighed: 1) Tienden udgjør 10 Tdr. Rug, 30 Tdr. Byg, 30 Tdr. Havre. 2) Nannest og Smaaredsel 18 Snese Æg, 5 L. Ost, 17 Par Kyllinger. 3) Renter af en Capital 30 Rbd. 4) Offer og Accidentser 60 Rbd. J Enkepension svares 8 Tdr. Byg. B. Det residerende Capellant ved Frue Kirke: 1) Huusleiepenge af Kirken 37 Rbd. 2) Præstepenge 200 Rbd. 3) Et Legat 22 Rbd. 3 Mk. 4) Høitidsoffer 120 Rbd. 5) Liig følge og Confirmation 30 Rbd.
Viborger Samler, 1846-01-10
Kjøbenhavns Børs-Cours, den 6te Januar. Hamborg 2 M. - a vista 197. Bank-Disconto 4 pCt. Dito paa Banco-Vexler 4 pCt. 4 pCt. Kgl. Obligationer (uden Rente) 103 a 103 1/4 Rbd. S. Nationalbank=Actier 157 1/2 a 158 Rbd. i r. S. (Nationalbank=Actiernes Priis er med det fra 1ste August d. A. paaløbende Udbytte.)
Viborger Samler, 1846-01-10
Handels- og Skibs-Efterretninger. Londonerkormmarkedet, den 2den Januar. Kornhandelen har erholdt et meere fast Udseende; Mandagspriserne holdt sig fuldkommen. Hvedetolden er stegen til 15 sk. Gjennemsnitspriserne for Ugen, der endte den 27de Decbr.: Hvede 55 sk. 4 d.; Byg, 32 sk. 5 d.; Havre, 23 sk.; Rug, 32 sk. 8 d.; Erter, 39 sk. 100 d.
Viborger Samler, 1846-01-10
Den Danske Udenrigsminister, Grev Reventlow Criminil - skrives fra Berlin i Cöllner Zeitung - underhandler for nærværende Tid om en Sundtold-Tractat. Danmark vil tilføie Londoner-Tractaten af 13de August 1841 nogle Modificationer i forskjellige Tarifsatser og navnlig opføre Bomuld, som ganske var glemt deri, med 1 Procent af Værdien; desuden skal der ved Toldhævningen i Helsingør indføres Lettelser, saa at Skibene uden Ophold fra Toldkammerets Side kunne fortsætte deres Reise. Derimod vil Preussen forpligte sig til indtil Aaret 1851, altsaa til Udløbet af den Engelsk Svenske Tractat, at lade Sundtolspørgsmaalet hvile.
Viborger Samler, 1846-01-10
Kjøbenhavn, den 6te Jan. For at ikke en Meddelelse i Ribe Avis, at Orlogsbriggen Ørnen ikke endnu den 20de Septbr. var ankommet til Guinea, her skal kunne foraarsage ufornøden Urolighed, vil det være tilstrækkeligt at gjøre opmærksom paa, at Briggen først den 18de Septbr. er afseilet fra Madeira, og altsaa ikke vil kunne være ankommet til Guinea (L. Tid.) for medio October.
Viborger Samler, 1846-01-10
J Overeensstemmelse med Veterinairskolens Bekjendtgjørelse af 5te f. M. ere 4 Grise blevne fodrede alene med bedærvede Kartofler i fire Uger, at regne fra 4de f. M. De til Fodringen anvendte Kartofler vare i den Grad bedærvede, at de dannede en grødagtig Masse af en smudsig, graa Farve og frembøde en utaalelig Stank. Til tvende af Grisene anvendtes Kartoflerne raae, og til de to andre bleve de kogte. Kogningen skete nogle Dage førend Fodringen, for at fremkalde en ringe Grad af Syrlighed i Massen. Saavel de raae som de kogte Kartofler bleve blandede med Vand førend Fodringen, der gjentoges tre Gange dagligen. Samtlige Grise viste stadigen en uforstyrret Sundhedstilstand og en uforandret Begjærlighed efter Foderet, som de toge til sig i sædvanlig Mængde. Af de kogte Kartofler fortæredes en noget større Mængde end af de raae. Den 2den d. M. slagtedes tvende af disse Grise, nemlig een af dem, som bleve fodrede med raae, og een af dem, som fik kogte Kartofler, og det befandtes da, at Jnd voldene ikke havde taget nogen Skade af dette usædvanlige Fødemiddel, og at navnligen hverken Mave, Tarmecanal, Lever, Lunger, Hjerte eller nogetsomhelst andet Organ frem bode noget Usædvanligt. Ei heller fandtes Kjødet at afvige i Beskaffenhed fra godt, sundt Kjød i Almindelighed. Det viste sig derhos at begge Grisene, kort førend de slagtedes, havde fortæret en rigelig Mængde Foder. Den Griis, som blev forret med kogte Kartofler, var noget federe end den anden. Den kongl. Beterinairskole, den 4de Januar 1846. Sygdom hos Blodigler. Mod denne Sygdom, der i Julii og August bortrykker saa mange af dem, tilraader Apotheker Nøder i Journ. f. prakt. Pharm. II. B. 1845, Chlor som det bedste Middel. Man kommer Jgler i et Vand, der paa 3 Pund kun indeholder 325 Draaber Chlorvand, lader dem blive deri omtrent 10-15 Minuter og bringer dem derpaa i reent Vand. For at faae Blodet ud af brugte Jgler, og saaledes at kunne benytte dem igjen anbefaler Boyce (i Repartor f. d. Pharm. Nr. 115) som det bedste Campberspiritus, hvori man strax sætter Jglerne, lader dem blive deri et Qvarteer, bringer dem derefter i reent Vand og omskifter dette igjen efter en halv Time med nyt frisk Vand.
Viborger Samler, 1846-01-10
Døde. Kjøbenhavn: Forhenværende Postmester Hans Jørgen Grove, 78 Aar; Christine Frederikke Høeg, f. Schulz, 73, Aar; Elisabeth Dorthea Just. - Helsingøer; Giertrud Cathrine Andrea Meyer, f. Gierlew, 47 Aar. – Skibby. Johanne Marg. Nedring, f. Schonemann, 77 Aar. - Nyborg: Forhenværende Kanal-Jnspecteur ved Odense Kanal, Frederik Christian Schubeler. – Veile, Værtshuusholder Chr. Larsen, Wium, 65 Aar. - Nygaard i Gudum Sogn, Christian Nislef Olesen, 53 Aar.
Viborger Samler, 1846-01-10
Jmorgen prædiker Hr. Pastor Steenstrup i Domkirken; i Søndresogns Kirke Hr. Pastor Silverberg.
Viborger Samler, 1846-01-10
Dagsavisen har havt den Skjæbne at undergaae lidt Forandring, idet en i Censurarket indfort Annonce fra Hr. Kjøbmand S. Hagemann, af Censor blev formeent videre Udbredelse. Foruden Mere, omhandlede Artiklen den i sin, Tid til Nr. 158 af Viborg Stiftstidende for 1845 medfulgte, Extract af Viborg Amtsraadsforhandlinger, hvilken Extract, som bekjendt, var affattet af Raadets Formand.
Viborger Samler, 1846-01-10
AVERTISSEMENTS. En duelig Gartner, med eller uden Familie, kan til næstkommende 1ste April faae Huusleilighed og Haugeplads paa billige Vilkaar. Bogtrykkeriet anviser.
Viborger Samler, 1846-01-10
Onsdagen den 21de d. M., om Formiddagen Kl. 10, bliver paa Viborg Raadhuus foretaget Licitation over følgende Gruusharpningsarbeide, nemlig: a) Ved Gruusgraven ved Hjarbek 20 Cubikfavne harpet Gruus. b) Ved Dito ved Thomas Snabes Gaard paa Fiskbek Mark 32 Cubikfavne harpet Dito. c) Ved Dito ved Rognstrup 100 Cubikfavne harpet Dito, og d) Ved Dito ved Engelsborg 75 Cubikfavne harpet Dito. Conditionerne ere forinden Licitationen til Eftersyn her paa Contoiret. Fiends-Norlyng Herredscontoir, den 8de Januar 1846. F. Eberlin.
Viborger Samler, 1846-01-10
Skifte-Jndkaldelse. Torsdagen den 29de Januar førstkommende, Formiddag Kl. 10, bliver i afgangne forhenværende Apotheker Walfgang Andreas Reschls og efterlevende Enkes Dorthea Maria Resch, født Mohr, deres fælles Boe af Nibe Kjøbstad afholdt en Skiftesamling paa Raadstuen i Nibe Kjøbstad. Hvilket herved bekjendtgjøres til Efterretning for alle Vedkommende i Henhold til Placaten af 21de April 1824. Byefogedcontoiret i Nibe, den 5te Januar 1846. Lynge.
Viborger Samler, 1846-01-10
Skifte-Jndkaldelse. Fredagen den 30te Januar førstkommende, Eftermiddag Kl. 3, bliver paa Raadstuen i Nibe Kjøbstad afholdt en Skiftesamling i Kjøbmand Søren Færck Rasmussens Fallitboe, af bemeldte Kjøbstad. Hvilket herved bekjendtgjøres til Efterretning for alle Vedkommende i Henhold til Placaten af 21de April 1824. Nibe, den 5te Januar 1846. Lynge.
Viborger Samler, 1846-01-12
74 Aar.
Viborger Samler, 1846-01-12
Kongelig allernaadigst privilegeret Nr. 6. So af sto-Tidende. Forsendes med Brevposten i Danmark og Hertugdømmerne. Daraagaandogsaadannagogsaa saadansaadant. Daraagaandogsaadannagogsaa saadansaadant. Mandagen den 12te Januar 1846. Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-01-12
Nyeste Postefterretninger. Nordamerica. Det extreme democratiske Parti i de nordamericanske Fristater stemmer for at der strax skal organiseres en særskilt Territorialadministration i Oregongebetet uden at iagttage den ved Tractaten i Aaret 1818 føreskrevne Opsigelse; de mere moderate af dette Parts ville at Opsigelse vel skal finde Sted, men at man til samme Tid skal tage de i Oregon bosatte Nordamericanere under Unionens Bestyttelse; Regjeringens numerisk mere betydende Tilhængere ligesom og Majoriteten af Whigs indskrænke sig til ikke at drive de legislative Forholdsregler, Oregongebetet betræffende, videre end Budskabet har foreslaaet. - Forslag, som afvise ethvert Jndgreb i de bestaaende Tractater. Trænger denne Anskuelse igjennem Kongressen, saa frembyder det Aar, som endnu er tilbage fra det Øieblik da Tractaten opsiges, Leilighed og Udsigt til en fredelig Udjævning af Differentserne imellem England og Fristaterne. En Washingtoner-Journal paastaaer at Underhandlingerne skulle fortsættes i London under den nordamericanske Gesandt Manes, eller om uventede Vanskeligheder skulde opstaae, under en anden overordentlig Gesandts Auspicier. Tejas's definitive Optagelse i Unionen er nær forestaaende, endskjøndt Adams har fra flere Egne i Unionen indbragt en Petition, der protesterer imod denne Stats Jndlemmelse. To Petitioner fra de i Oregongebetet etablerede Borgere ere fremsendte til Kongressen; Petitionairerne anholde om Beskyttelse og Englændernes Udviisning af Gebetet. - Hvad Staternes Udrustning i Tilfældet, af en Krig angaaer, da hedder det at Benton som Formand for Krigscomiteen i Senatet vil andrage paa at organisere og egnipere 200,000 Frivillige, samt forlange en Anviisning paa 10 Millioner Dollars for at kunne realisere denne Udskrivning Efterretningen om Blokeringen af Buenos Ayres ved den forenede engelske og franske Escadre har vakt en ubehagelig Sensation i New-York og givet Anledning til Frygt for nye Differentser med England.
Viborger Samler, 1846-01-12
Ostindien. Efter de med den sidste Overlandpost ankomne Beretninger fra Bombay skulle de fra Lahore, imod de engelske Besiddelser og navnligen til Sudletsch bestemte Tropper allerede have gjort sig skyldige i flere Mytterier imod deres Chefer. Den britiske Generalgounerneur havde forladt Delhi og ventedes i Staden Kar paul, hvor han vilde conferere med Str. Hugh Gough, General en chef for den anglor indiske Hær. Den britiske Hær i Ferozepoor bestaaer af 52,000 Md. samt 10 ridende og 9 lette Feltbatterier.
Viborger Samler, 1846-01-12
Storbritannien og Jrland. Efter de nyeste Beretninger fra Nyseeland af 6te August vare ingen videre Fiendtligheder forefaldne imellem Englænderne og de Jndfødte. - Det Rygte havde circuleret i længere Tid at Heli ønskede at underhandle med Regjeringen for uden videre Fiendtligheder at udjevne de bestaaende Different ser; forinden han imidlertid beqvemmede sig til et saadant Skridt, vilde han dog være paa det Rene med hvil ten Behandling han for sin Person kunde vente sig af Briterne, naar han og hans Tilhængere vilde nedlægge deres Vaaben.
Viborger Samler, 1846-01-12
Fra Brasilien haves den Efterretning at den derværende Regjering har nedlagt Protest imod den i forrige Session udstedede Parlementsaet, ifølge hvilken britiske Admiralitetstribunaler bemyndiges til at confiskere optagne brasiliske Slaveskibe.
Viborger Samler, 1846-01-12
Frankerig. Paris, den 4de Jan. Ministeriet har atter seiret i Valget af Adressecomiteens Medlemmer, af hvis Antal (9) 8 høre til det ministerielle Parti. Oppositionens Candidat, St. Mare Girardin, hører neppe til de heftige Modstandere af Ministeriet, da han er en af Redacteurerne for Journ, des Deb. og af Ministeren, Salvand, nylig udnævnt til bestandig Secretair ved Universitetsconseilet.